Martin Kala eksib, et Benedictus XVI seisukoht kondoomide osas on probleemne peamiselt seepärast, et  maailmas leidub sadu miljoneid katoliiklasi, kes seda järgivad. Tegelikkuses on probleemiks just vastupidine - see, et paavsti õpetust ei järgita. Uganda kogemus kinnitab, et kui inimesed ütleksid abielueelsetele ja välistele seksuaalsuhetele ei, poleks aidsiepideemia peatamises Aafrikas midagi üle jõu käivat. Häda on aga selles, et öeldes ei abielueelsetele ja -välistele seksuaalsuhetele, tuleks öelda ei ka kaasaegse lääne eluviisi alustalaks olevale relativistlik-liberaalsele ideoloogiale. Nii kuulubki  paljude arvates ainuüksi mõte elukestvast truust paarisuhtest kiviaega.